**Nemško govoreče dežele (Potopis)**

Z družino smo se odpravili na počitnice proti severu. Potovali smo iz Šebrelj proti Berchtesgadnu, Münchnu, do Stuttgarta, Düsseldorfa, naprej proti Rustu in nato v Zürich.

Odpravili smo se zgodaj zjutraj in nato potovali skozi Avstrijo proti Nemčiji ter nazadnje v Švico. Prvič smo se ustavili v Berchtesgadnu, kjer smo odšli na Orlovo gnezdo in v rudnik soli. Zjutraj smo kupili karte in počakali na avtobus. Z njim smo potrebovali 25 minut do vrha, nato smo šli peš v predor, dolg 100 m, nazadnje pa še 200 m z dvigalom. Prišli smo v hišo, ki je bila bogato opremljena in stoji na robu previsa. To hišo je dal zgraditi Hitler pred drugo svetovno vojno, a je bil v njej samo dvakrat. V hiši so bile restavracija, sobe … Potem smo se z avtobusom vrnili nazaj v dolino in nekaj kilometrov stran se nahaja rudnik soli. Po nakupu kart smo dobili zaščitne obleke ali po domače rečeno »tute«. V rudnik smo se odpeljali z vlakom, s katerim še zdaj hodijo rudarji tja kopat sol. Prišli smo v nekakšno dvorano, kjer je bila prva predstavitev. V podzemlju so bile tudi lesene drče, po katerih so se spuščali rudarji. Skozi urejene predore smo videli razne stroje, načine, kako so kopali sol, razne črpalke in prikaze zgodovine. V notranjosti smo se po dvorani, polni vode, peljali z nekakšnim splavom. Ta voda je zelo slana, ker jo obdaja kamnina, bogata s soljo. To je bil prvi dan.

Naslenji dan smo po nekaj urah vožnje prispeli v München, kjer smo si ogledali Deutsches Museum. Tam je razstavljenih veliko izumov, tehnologije, znanstvenih teorij … večinoma iz celega sveta. Tu smo videli razne motorje, črpalke, letala, rakete, avtomobile in še in še.

Bili smo tudi v koncentracijskemu taborišču Dachau, ki je najstarejše v Nemčiji. Tu so sprva imeli le zapor za ljudi, ki so bili proti vladi, a se je razvil v taborišče.

Nato smo odšli v Stuttgart v muzej Mercedesa. V njem dobiš napravo in slušalke, preko katerih ti glas začne pripovedovati o zgodovini tovarne. Z dvigalom greš v zgornje nadstropje in se »sprehodiš« od začetka prvega avtomobila do tovornjakov skozi zgodovino.

Naslednji dan smo odšli v Düsseldorf, kjer smo si ogledali različne cerkve, mesto na splošno in stolp, ki je visok malo manj kot 200 m. V vrhu stolpa je restavracija in bar. Od tu imaš lep razgled na celo mesto in okoliške kraje.

Bili smo tudi v Rustu, kjer je Europapark. To je podobno zabavišče kot Gardaland, le še večje. V njem so predstavljene različne države Evrope in njihovi običaji.

Nato smo odšli v Zürich, ki leži v Švici. Je zelo lepo mesto poleg velikega jezera. Nad jezerom je majhen hrib, od koder se vidi mesto. En dan smo hodili samo po njem. Bili smo tudi v zvoniku neke cerkve Tu smo se šli tudi kopat v bližnjo reko, kjer so javna kopališča. To je bil cilj naše poti.

Ime in priimek, 9.razred